# ניהול ותצורה של Bluetooth®

## הפעלה וכיבוי של תדר רדיו של Bluetooth

יש שלוש שיטות זמינות להשבתת Bluetooth: מתג תוכנה, מתג חומרה, או מנהל ההתקנים. לא מומלץ לערבב בין שימוש בשלוש השיטות (למשל, כיבוי Bluetooth באמצעות מתג התוכנה והפעלתו באמצעות מנהל ההתקנים).

מתג התוכנה הוא השיטה המועדפת להפעלה ולכיבוי של רדיו ה-Bluetooth; מומלץ בחום לא לעשות זאת על-ידי השבתה/הפעלה של מנהלי התקן Bluetooth במנהל ההתקנים. עם זאת, מתג התוכנה עשוי שלא להיות זמין בכל המערכות. התהליכים לשימוש במתג התוכנה משתנים בין מערכות הפעלה ומתוארים להלן.

למערכות מסוימות עשוי להיות מתג חומרה במקום, או בנוסף, למתג תוכנה. כאשר שני המתגים קיימים, המנע מלהשתמש בהם באותו זמן (למשל, אם רדיו ה-Bluetooth כובה באמצעות מתג התוכנה, הוא יישאר מכובה על אף כיבוי והפעלה של מתג החומרה). עיין במדריך למשתמש של המערכת לקבלת מידע על מתג החומרה.

ב-Windows 7, כדי להפעיל ולכבות את רדיו ה-Bluetooth:

1. לחץ לחיצה ימנית על סמל מגש Bluetooth.
2. בחר הפעל מתאם או כבה מתאם.

לחילופין, ניתן לכבות את רדיו ה-Bluetooth באמצעות חלון הגדרות Bluetooth:

1. לחץ לחיצה ימנית על סמל מגש ה-Bluetooth.
2. בחר פתח הגדרות.
3. בכרטיסייה אפשרויות, סמן את כבה את מתאם Bluetooth.

ב-Windows 8 ואילך, כדי להפעיל ולכבות את רדיו ה-Bluetooth:

1. פתח את הגדרות המחשב
   - הצג את תפריט הצ'ארם על-ידי הזזת הסמן לפינה הימנית התחתונה, בחר הגדרות, ולחץ על שנה הגדרות מחשב.
2. בחר את הצומת האלחוטי.
3. לחץ על מחוון ה-Bluetooth כדי להפעיל או לכבות את ה-Bluetooth.

## הגדרות לשיתוף תיקיות

כדי להפעיל או לכבות שיתוף קבצים:

1. לחץ לחיצה ימנית על סמל המגש Bluetooth ובחר באפשרות פתח הגדרות.
2. בחלון הגדרות Bluetooth בחר בכרטיסייה תיקייה משותפת ולאחר מכן בצע אחת מהפעולות הבאות:
   - כדי להפעיל שיתוף קבצים, בחר בתיבת הסימון אפשר להתקנים מרוחקים לעיין בתיקייה משותפת, לחץ על עיון כדי לבחור בתיקייה המקומית שברצונך לשתף עם התקני ה-Bluetooth ולאחר מכן לחץ על אישור.
   - כדי להשבית שיתוף קבצים, בטל את הבחירה בתיבת הסימון אפשר להתקנים מרוחקים לעיין בתיקייה משותפת.

כדי להפעיל או לכבות את התראות המשתמש בנוגע להעלאת קבצים באמצעות FTP:

1. לחץ באמצעות לחצן העכבר הימני על סמל המגש Bluetooth ובחר באפשרות פתח הגדרות.
2. בחלון הגדרות Bluetooth בחר בכרטיסייה תיקייה משותפת, ובצע אחת מהפעולות הבאות:
   - כדי להפעיל התראות משתמש, בחר את תיבת הסימון הצג הודעה בעת העלאת קבצים לתיקייה המשותפת, ולאחר מכן לחץ על אישור.
   - כדי להשבית התראות משתמש, בחר את תיבת הסימון הצג הודעה בעת העלאת קבצים לתיקייה המשותפת.

## הגדרות שמע

הערה: סעיף זה אינו ישים אם אתה משתמש במערכת ההפעלה Windows 8.

כדי לנהל הגדרות שמע של Bluetooth:

1. לחץ לחיצה ימנית על סמל המגש Bluetooth ובחר באפשרות פתח הגדרות.
2. בחלון הגדרות Bluetooth, בחר בכרטיסייה שמע ולאחר מכן בצע אחת או יותר מהפעולות הבאות:
   - כדי לאפשר חיבור שמע של Bluetooth עבור התקנים שתומכים בהגנת תוכן מסוג סכמת ניהול זכויות דיגיטלי (DRM) של SCMS-T בלבד, בחר בתיבת הסימון התחבר להתקן שמע רק אם הוא תומך בהגנה על תוכן SCMS-T.
   - כדי להפעיל מיתוג שיחות אוטומטי של Skype בעת האזנה למוסיקה, בחר באפשרות אפשר מיתוג Skype ובחר את שם אוזניית השמע של Bluetooth שחוברה לפני כן מתוך התפריט הנפתח. לקבלת פרטים נוספים, ראה קבלת שיחות (Voice over IP VoIP) בזמן האזנה למוסיקה. אפשרות זו אינה זמינה אם תוכנת Skype אינה מותקנת במחשב.