# เพิ่มและเชื่อมต่อกับอุปกรณ์ Bluetooth® ใหม่

## Windows 7

ขั้นตอนหลักสามขั้นตอนในการเพิ่มและเชื่อมต่อกับอุปกรณ์ Bluetooth:

1. ค้นหาอุปกรณ์:
   1. เปิดอุปกรณ์ Bluetooth และตั้งค่าให้อยู่ในสถานะที่สามารถค้นหาได้ ดูวิธีการดำเนินการในคู่มือผู้ใช้ของอุปกรณ์ของคุณ
   2. ในคอมพิวเตอร์ ให้คลิกไอคอนถาด Bluetooth และเลือกรายการเมนู เพิ่มอุปกรณ์ และทำการค้นหาที่จะแสดงอุปกรณ์ Bluetooth ทั้งหมดที่อยู่ในระยะของคอมพิวเตอร์
2. จับคู่และสร้างการเชื่อมต่อที่ปลอดภัยกับอุปกรณ์:
   1. หลังจากอุปกรณ์ Bluetooth ที่ต้องการปรากฏในหน้าต่าง เพิ่มอุปกรณ์ ให้ดับเบิลคลิกที่ไอคอนของอุปกรณ์ หรือเลือกไอคอนของอุปกรณ์ และคลิก ถัดไป คุณอาจได้รับแจ้งให้จับคู่อุปกรณ์ ขึ้นอยู่กับประเภทของอุปกรณ์และการตั้งค่าการรักษาความปลอดภัย
      หมายเหตุ: อุปกรณ์ Bluetooth ส่วนมากต้องการการตรวจสอบความถูกต้อง (หรือการจับคู่) เพื่ออนุญาตให้เชื่อมต่อก่อนที่คุณจะค้นหาบริการ
   2. หากรหัส PIN ลับที่ป้อนหรือสร้างในคอมพิวเตอร์และอุปกรณ์ Bluetooth เหมือนกัน คอมพิวเตอร์และอุปกรณ์ Bluetooth จะจับคู่กัน เลือก ใช่ ยืนยันว่ารหัส PIN ลับเหมือนกันเมื่อได้รับข้อความแจ้ง แล้วคลิก ถัดไป
   3. ข้อความในหน้าต่าง เพิ่มอุปกรณ์ จะยืนยันการจับคู่สำเร็จ คลิกลิงก์ อุปกรณ์และเครื่องพิมพ์ 1 เพื่อดูอุปกรณ์ที่เพิ่ม และเสร็จสิ้นโดยคลิกปุ่ม ปิด ในหน้าต่าง เพิ่มอุปกรณ์
3. เชื่อมต่อคอมพิวเตอร์ของคุณกับบริการของอุปกรณ์ Bluetooth:
   1. ดับเบิลคลิกที่ไอคอนของอุปกรณ์ที่เพิ่มเพื่อเปิดหน้าต่าง บริการต่างๆ ของอุปกรณ์
   2. หน้าต่าง บริการต่างๆ จะแสดงสิ่งที่สามารถดำเนินการกับอุปกรณ์ Bluetooth ได้ (เช่น เปิดดูแฟ้มข้อมูลระยะไกล, ฟังเพลง)

## Windows 8 และใหม่กว่า

ตามค่าเริ่มต้น Windows 8 และใหม่กว่าจะใช้ส่วนติดต่อแบบใหม่สำหรับการเพิ่มอุปกรณ์ ต่อไปนี้คือรายการขั้นตอนในการเพิ่มและเชื่อมต่อกับอุปกรณ์

1. ค้นหาอุปกรณ์:
   1. เปิดอุปกรณ์ Bluetooth และตั้งค่าให้อยู่ในสถานะที่สามารถค้นหาได้ ดูวิธีการดำเนินการในคู่มือผู้ใช้ของอุปกรณ์ของคุณ
   2. ในคอมพิวเตอร์ ให้คลิกไอคอน ถาด Bluetooth และเลือกรายการเมนู เพิ่มอุปกรณ์ Bluetooth ซึ่งจะเรียกส่วนติดต่อแบบใหม่ และแสดงอุปกรณ์ในระยะของคอมพิวเตอร์
2. จับคู่และสร้างการเชื่อมต่อที่ปลอดภัยกับอุปกรณ์:
   1. เลือกอุปกรณ์ที่ต้องการ คุณอาจได้รับแจ้งให้จับคู่อุปกรณ์ ขึ้นอยู่กับประเภทของอุปกรณ์และการตั้งค่าการรักษาความปลอดภัย
   2. หากรหัส PIN ลับที่ป้อนหรือสร้างในคอมพิวเตอร์และอุปกรณ์ Bluetooth เหมือนกัน คอมพิวเตอร์และอุปกรณ์ Bluetooth จะจับคู่กัน

## บริการที่รองรับ

รองรับบริการ Bluetooth ต่อไปนี้ รายละเอียดเพิ่มเติมเกี่ยวกับบริการ Bluetooth ที่รองรับพบได้ใน:

- การถ่ายโอนแฟ้มข้อมูลผ่าน Bluetooth®
- เชื่อมต่อกับชุดหูฟังและลำโพง Bluetooth®
- เชื่อมต่อกับเครื่องพิมพ์ Bluetooth®
- เชื่อมต่อกับอุปกรณ์ Bluetooth® Low Energy HID
- การปรับข้อมูลส่วนบุคคลให้ตรงกัน บน Bluetooth®
- การจัดการและการกำหนดค่า Bluetooth®

1 อุปกรณ์และเครื่องพิมพ์ สามารถเข้าถึงได้จาก แผงควบคุม