# A Bluetooth® funkció felügyelete és konfigurálása

## A Bluetooth-rádió be- és kikapcsolása

Ha a Bluetooth letiltására van szükség, három módszer közül lehet választani: szoftverkapcsoló, hardverkapcsoló vagy az Eszközkezelő. Semmiképpen nem javasolt ennek a három módszernek a keverése (pl. a Bluetooth szoftverkapcsolóval való kikapcsolása, és az Eszközkezelővel való bekapcsolása).

A Bluetooth rádió-berendezésének ki- és bekapcsolására a szoftverkapcsoló a javasolt; semmiképpen nem javasolt ezt a Bluetooth-eszközillesztő(k)nek az Eszközkezelőben történő engedélyezésével/letiltásával végrehajtani. Mindazonáltal lehetséges, hogy a szoftverkapcsoló nem érhető el minden rendszeren. A szoftverkapcsoló használatának módja az operációs rendszer függvényében változik, és az alábbiakban látható részletezve.

Bizonyos rendszereken a szoftverkapcsoló helyén vagy azon kívül hardverkapcsoló található. Ha mindkét kapcsoló megtalálható, kerülje azok egyidejű használatát (pl. ha a Bluetooth rádió a szoftverkapcsolóval lett kikapcsolva, akkor az kikapcsolva marad még akkor is, ha a hardverkapcsolót ki- és bekapcsolja). A hardverkapcsolóra vonatkozó tudnivalókért olvassa el a rendszer használati útmutatóját.

A Bluetooth rádiónak a Windows 7 rendszeren történő be- és kikapcsolásához:

1. A jobb egérgombbal kattintson a Bluetooth tálcaikonra.
2. Válassza ki az Adapter bekapcsolása vagy az Adapter kikapcsolása lehetőséget.

Ezen kívül lehetőség van a Bluetooth rádiónak a Bluetooth beállítások ablakban való kikapcsolására is:

1. A jobb egérgombbal kattintson a Bluetooth tálcaikonra.
2. Válassza ki a Beállítások megnyitása lehetőséget.
3. Az Opciók fülön jelölje be a Bluetooth adapter kikapcsolása lehetőséget.

A Bluetooth rádiónak a Windows 8 vagy újabb rendszeren történő be- és kikapcsolásához:

1. Nyissa meg a Számítógép beállításait
   - A kurzornak a jobb alsó sarokba történő mozgatásával csúsztassa el a Gomb menüt, válassza ki a Beállítások elemet, és kattintson a Gépház elemre.
2. Válassza ki a Vezeték nélküli csomópontot.
3. A Bluetooth be- és kikapcsolásához kattintson a Bluetooth csúszkára.

## Mappamegosztási beállítások

A fájlmegosztás engedélyezése és letiltása:

1. Kattintson a jobb egérgombbal a Bluetooth tálcaikonra, majd válassza a Beállítások megnyitása lehetőséget.
2. A Bluetooth-beállítások ablakban kattintson a Megosztott mappa fülre, majd válassza az alábbi lehetőségek egyikét:
   - A fájlmegosztás engedélyezéséhez jelölje be A megosztott mappa tallózásának engedélyezése a távoli eszközök számára jelölőnégyzetet, kattintson a Tallózás elemre, és válassza ki a Bluetooth-eszközökkel megosztani kívánt helyi mappát, majd kattintson az OK gombra.
   - A fájlmegosztás letiltásához törölje a kijelölést A megosztott mappa tallózásának engedélyezése a távoli eszközök számára jelölőnégyzetből.

Az FTP-n keresztül feltöltött fájlokról szóló felhasználói értesítések engedélyezése vagy letiltása:

1. Kattintson a jobb egérgombbal a Bluetooth tálcaikonra, majd válassza a Beállítások megnyitása lehetőséget.
2. A Bluetooth-beállítások ablakban kattintson a Megosztott mappa fülre, majd válassza az alábbi lehetőségek egyikét:
   - A felhasználói értesítések engedélyezésére jelölje be az Értesítést kérek a fájloknak a megosztott mappába történő feltöltésekor jelölőnégyzetet, majd kattintson az OK gombra.
   - A felhasználói értesítések letiltásához szüntesse meg az Értesítést kérek a fájloknak a megosztott mappába történő feltöltésekor jelölőnégyzet jelölését.

## Hangbeállítások

Megjegyzés: Az alábbi utasítások Windows 8 operációs rendszer esetén nem alkalmazhatók.

A Bluetooth hangbeállításainak kezelése:

1. Kattintson a jobb egérgombbal a Bluetooth tálcaikonra, majd válassza a Beállítások megnyitása lehetőséget.
2. A Bluetooth-beállítások ablakban kattintson a Hang fülre, majd válassza az alábbi lehetőségek egyikét:
   - Ha a Bluetooth hangkapcsolatot csak a SCMS-T DRM tartalomvédelmet támogató eszközök esetében szeretné engedélyezni, jelölje be a Csak akkor csatlakozzon hangeszközhöz, ha az támogatja az SCMS-T tartalomvédelmet jelölőnégyzetet.
   - Ha azt szeretné, hogy a készülék zenehallgatás közben is fogadja a Skype hívásokat, válassza a Skype-ra való átkapcsolás engedélyezése lehetőséget, majd válassza ki a legördülő menüből a korábban csatlakoztatott Bluetooth fejbeszélő nevét. További tájékoztatásért lásd a VoIP hívások fogadása zenehallgatás közben fejezetet. Ha a Skype szoftver nincs telepítve a számítógépen, ez a funkció nem érhető el.