# Προσθήκη και σύνδεση νέας συσκευής Bluetooth®

## Windows 7

Για να προσθέσετε και να συνδέσετε μια νέα συσκευή Bluetooth, πρέπει να ακολουθήσετε τρία βασικά βήματα:

1. Εντοπισμός της συσκευής:
   1. Θέστε σε λειτουργία τη συσκευή Bluetooth και ενεργοποιήστε τη δυνατότητα εντοπισμού. Για σχετικές οδηγίες, συμβουλευτείτε το εγχειρίδιο χρήσης της συσκευής.
   2. Στον υπολογιστή, κάντε κλικ στο εικονίδιο Bluetooth της περιοχής ειδοποιήσεων και επιλέξτε το στοιχείο μενού Προσθήκη συσκευής, για να γίνει μια αναζήτηση η οποία θα εμφανίσει όλες τις συσκευές Bluetooth που βρίσκονται στην εμβέλεια του υπολογιστή.
2. Κάντε σύζευξη και δημιουργήστε ασφαλή σύνδεση με τη συσκευή:
   1. Αφού εμφανιστεί η συσκευή Bluetooth που θέλετε στο παράθυρο Προσθήκη συσκευής, κάντε διπλό κλικ στο εικονίδιό της ή επιλέξτε το εικονίδιο της συσκευής και κάντε κλικ στο Επόμενο. Ίσως σας ζητηθεί να κάνετε σύζευξη με τη συσκευή. Εξαρτάται από τον τύπο της συσκευής και από τις ρυθμίσεις ασφαλείας.
      Σημείωση: Οι περισσότερες συσκευές Bluetooth απαιτούν έλεγχο ταυτότητας (ή σύζευξη) προκειμένου να επιτρέψουν την αναζήτηση υπηρεσιών.
   2. Αν στον υπολογιστή και στη συσκευή Bluetooth δώσατε ή δημιουργήσατε τους ίδιους μυστικούς κωδικούς PIN, γίνεται σύζευξη ανάμεσα στον υπολογιστή και στη συσκευή Bluetooth. Όταν σας ζητηθεί, επιλέξτε Ναι για να επιβεβαιώσετε ότι οι μυστικοί κωδικοί PIN είναι ίδιοι και, στη συνέχεια, κάντε κλικ στο Επόμενο.
   3. Ένα μήνυμα στο παράθυρο Προσθήκη συσκευής επιβεβαιώνει ότι η σύζευξη πέτυχε. Κάντε κλικ στη σύνδεση1 Συσκευές και εκτυπωτές για να δείτε τη συσκευή που προσθέσατε. Τέλος, κάντε κλικ στο Κλείσιμο στο παράθυρο Προσθήκη συσκευής.
3. Συνδέστε τον υπολογιστή σας με την υπηρεσία της συσκευής Bluetooth:
   1. Κάντε διπλό κλικ στη συσκευή που προσθέσατε, για να ανοίξει το παράθυρο Υπηρεσίες της συσκευής.
   2. Το παράθυρο Υπηρεσίες δείχνει τι μπορείτε να κάνετε με τη συσκευή Bluetooth (π.χ. Εξερεύνηση απομακρυσμένου φακέλου, Ακρόαση μουσικής).

## Windows 8 και επόμενες εκδόσεις

Από προεπιλογή, τα Windows 8 και οι επόμενες εκδόσεις χρησιμοποιούν ένα μοντέρνο περιβάλλον εργασίας για την προσθήκη συσκευών. Η λίστα που ακολουθεί περιλαμβάνει τα βήματα για την προσθήκη και τη σύνδεση σε μια συσκευή.

1. Εντοπισμός της συσκευής:
   1. Θέστε σε λειτουργία τη συσκευή Bluetooth και ενεργοποιήστε τη δυνατότητα εντοπισμού. Για σχετικές οδηγίες, συμβουλευτείτε το εγχειρίδιο χρήσης της συσκευής.
   2. Στον υπολογιστή, κάντε κλικ στο εικονίδιο Bluetooth της περιοχής ειδοποιήσεων και επιλέξτε το στοιχείο μενού Προσθήκη μιας συσκευής Bluetooth. Θα εμφανιστεί ένα μοντέρνο περιβάλλον εργασίας, το οποίο θα εμφανίζει τις συσκευές που βρίσκονται στην εμβέλεια του υπολογιστή.
2. Κάντε σύζευξη και δημιουργήστε ασφαλή σύνδεση με τη συσκευή:
   1. Επιλέξτε τη συσκευή που θέλετε. Ίσως σας ζητηθεί να κάνετε σύζευξη με τη συσκευή. Εξαρτάται από τον τύπο της συσκευής και από τις ρυθμίσεις ασφαλείας.
   2. Αν στον υπολογιστή και στη συσκευή Bluetooth δώσατε ή δημιουργήσατε τους ίδιους μυστικούς κωδικούς PIN, γίνεται σύζευξη ανάμεσα στον υπολογιστή και στη συσκευή Bluetooth.

## Υποστηριζόμενες υπηρεσίες

Υποστηρίζονται οι παρακάτω υπηρεσίες. Περισσότερες λεπτομέρειες για τις υποστηριζόμενες υπηρεσίες Bluetooth μπορείτε να βρείτε στα εξής:

- Μεταφορά αρχείων μέσω Bluetooth®
- Σύνδεση σε ακουστικά και ηχεία Bluetooth®
- Σύνδεση σε εκτυπωτές Bluetooth®
- Σύνδεση σε συσκευές HID χαμηλής ενέργειας Bluetooth®
- Συγχρονισμός προσωπικών πληροφοριών με χρήση Bluetooth®
- Διαχείριση και ρύθμιση παραμέτρων Bluetooth®

1 Η πρόσβαση στην ενότητα Συσκευές και εκτυπωτές είναι δυνατή από το στοιχείο Πίνακας Ελέγχου.