# การจัดการและการกำหนดค่า Bluetooth®

## เปิดและปิดสัญญาณวิทยุ Bluetooth

เมื่อจำเป็นต้องปิด Bluetooth จะมีสามวิธีที่ใช้ได้: สวิตช์ซอฟต์แวร์ สวิตช์ฮาร์ดแวร์ หรือตัวจัดการอุปกรณ์ ไม่แนะนำให้ใช้ทั้งสามวิธีเหล่านี้ร่วมกัน (เช่น ปิด Bluetooth ด้วยสวิตช์ซอฟต์แวร์ และเปิดด้วยตัวจัดการอุปกรณ์)

สวิตช์ซอฟต์แวร์เป็นวิธีการที่เหมาะสมในการปิดและเปิดสัญญาณวิทยุ Bluetooth ไม่แนะนำให้ใช้การปิด/เปิดไดรเวอร์อุปกรณ์ Bluetooth ในตัวจัดการอุปกรณ์ อย่างไรก็ตาม สวิตช์ซอฟต์แวร์อาจใช้ไม่ได้ในบางระบบ ขั้นตอนสำหรับการใช้สวิตช์ซอฟต์แวร์จะแตกต่างกันระหว่างระบบปฏิบัติการและแสดงอยู่ทางด้านล่าง

บางระบบอาจมีสวิตช์ฮาร์ดแวร์แทนที่หรือเพิ่มเติมจากสวิตช์ซอฟต์แวร์ เมื่อมีทั้งสองสวิตช์ ให้หลีกเลี่ยงการใช้พร้อมกัน (เช่น หากปิดสัญญาณวิทยุ Bluetooth ด้วยสวิตช์ซอฟต์แวร์ จะยังคงปิดอยู่แม้ว่าจะปิดแล้วเปิดสวิตช์ฮาร์ดแวร์) โปรดอ่านคู่มือผู้ใช้ของระบบสำหรับข้อมูลเกี่ยวกับสวิตช์ฮาร์ดแวร์

การเปิดและปิดสัญญาณวิทยุของ Bluetooth ใน Windows 7:

1. คลิกขวาที่ไอคอนถาด Bluetooth
2. เลือก เปิดอะแดปเตอร์ หรือ ปิดอะแดปเตอร์

หรือปิดสัญญาณวิทยุ Bluetooth ด้วยหน้าต่างการตั้งค่า Bluetooth:

1. คลิกขวาที่ไอคอนถาด Bluetooth
2. เลือก เปิดการตั้งค่า
3. ในแท็บ ตัวเลือก ให้เลือก ปิดอะแดปเตอร์ Bluetooth

การเปิดและปิดสัญญาณวิทยุ Bluetooth ใน Windows 8 และใหม่กว่า:

1. เปิดการตั้งค่าพีซี
   - เลื่อนเมนูทางลัดออกโดยเลื่อนเคอร์เซอร์ไปที่มุมขวาล่าง เลือก การตั้งค่า และคลิก เปลี่ยนการตั้งค่าพีซี
2. เลือกโหนด ไร้สาย
3. คลิกแถบเลื่อน Bluetooth เพื่อเปิดและปิด Bluetooth

## การตั้งค่าการใช้แฟ้มข้อมูลร่วมกัน

การเปิดหรือปิดการใช้แฟ้มข้อมูลร่วมกัน:

1. คลิกขวาที่ไอคอนถาด Bluetooth และเลือก เปิดการตั้งค่า
2. ในหน้าต่าง การตั้งค่า Bluetooth ให้เลือกแท็บ แฟ้มข้อมูลที่ใช้ร่วมกัน แล้วทำอย่างใดอย่างหนึ่งต่อไปนี้:
   - ในการเปิดการใช้แฟ้มข้อมูลร่วมกัน ให้เลือกกล่องกาเครื่องหมาย อนุญาตให้อุปกรณ์ระยะไกลเรียกดูแฟ้มข้อมูลที่ใช้งานร่วมกัน คลิก เปิดดู เพื่อเลือกแฟ้มข้อมูลในเครื่องที่จะใช้ร่วมกับอุปกรณ์ Bluetooth แล้วคลิก ตกลง
   - ในการปิดการใช้แฟ้มข้อมูลร่วมกัน ให้ยกเลิกการเลือกกล่องกาเครื่องหมาย อนุญาตให้อุปกรณ์ระยะไกลเรียกดูแฟ้มข้อมูลที่ใช้งานร่วมกัน

การเปิดหรือปิดการแจ้งผู้ใช้เกี่ยวกับการอัปโหลดข้อมูลผ่าน FTP:

1. คลิกขวาที่ไอคอนถาด Bluetooth และเลือก เปิดการตั้งค่า
2. ในหน้าต่างการตั้งค่า Bluetooth ให้เลือกแท็บ แฟ้มข้อมูลที่ใช้ร่วมกัน แล้วทำอย่างใดอย่างหนึ่งต่อไปนี้:
   - ในการเปิดการแจ้งผู้ใช้ ให้เลือกกล่องกาเครื่องหมาย แจ้งให้ฉันทราบเมื่ออัปโหลดไฟล์ไปยังโฟลเดอร์ที่ใช้ร่วมกัน แล้วคลิก ตกลง
   - ในการปิดการแจ้งผู้ใช้ ให้ยกเลิกการเลือกกล่องกาเครื่องหมาย แจ้งให้ฉันทราบเมื่ออัปโหลดไฟล์ไปยังโฟลเดอร์ที่ใช้ร่วมกัน

## การตั้งค่าเสียง

หมายเหตุ: ส่วนนี้จะไม่เกี่ยวข้องหากคุณใช้ระบบปฏิบัติการ Windows 8

การจัดการการตั้งค่าเสียง Bluetooth:

1. คลิกขวาที่ไอคอนถาด Bluetooth และเลือก เปิดการตั้งค่า
2. ในหน้าต่าง การตั้งค่า Bluetooth ให้เลือกแท็บ เสียง แล้วทำอย่างน้อยหนึ่งอย่างต่อไปนี้:
   - ในการอนุญาตการเชื่อมต่อเสียง Bluetooth กับอุปกรณ์ที่รองรับการป้องกันข้อมูล SCMS-T Digital Rights Management (DRM) เท่านั้น ให้เลือกกล่องกาเครื่องหมาย เชื่อมต่อกับอุปกรณ์เสียงหากสามารถรองรับการป้องกันข้อมูล SCMS-T เท่านั้น
   - ในการเปิดการเปลี่ยนสาย Skype อัตโนมัติขณะฟังเพลง ให้เลือกตัวเลือก เปิดการใช้งานการเปลี่ยน Skype และเลือกชื่อของชุดหูฟังเสียง Bluetooth ที่เชื่อมต่อก่อนหน้านี้จากเมนดูดรอปดาวน์ สำหรับรายละเอียดเพิ่มเติม ให้ดู การรับเสียงผ่านการโทร IP (VoIP) ขณะฟังเพลง ตัวเลือกจะใช้ไม่ได้หากไม่ได้ติดตั้งซอฟต์แวร์ Skype ในคอมพิวเตอร์