# Legge til og koble til en new Bluetooth®-enhet

## Windows 7

Det er tre hovedtrinn som må utføres for å kunne legge til og koble til en Bluetooth-enhet:

1. Finn enheten:
   1. Slå på Bluetooth-enheten, og sett den i synlig status. Se enhetens brukerhåndbok for å få informasjon om hvordan du gjør dette.
   2. På datamaskinen må du klikke på Bluetooth-ikonet i systemstatusfeltet, velge menyelementet Legg til en enhet og utføre en søkeprosess som viser alle Bluetooth-enheter som finnes innenfor datamaskinens rekkevidde.
2. Par og etabler en sikker kobling med enheten:
   1. Etter at den ønskede Bluetooth-enheten vises i vinduet Legg til en enhet, dobbeltklikker du på ikonet for enheten eller velger ikonet for enheten og klikker på Neste. Avhengig av enhetstypen og sikkerhetsinnstillingene kan det være at du blir spurt om å pare enheten.
      Merk: De fleste Bluetooth-enheter krever en godkjenning (eller paring) for å tillate en tilkobling slik at du kan søke etter tjenester.
   2. Hvis de hemmelige PIN-kodene som skrives inn på eller genereres av datamaskinen og Bluetooth-enheten, er like, pares datamaskinen og Bluetooth-enheten. Velg Ja for å bekrefte at de hemmelige PIN-kodene er like, når du blir bedt om det, og klikk deretter på Neste.
   3. En melding i vinduet Legg til en enhet bekrefter paringen. Klikk på koblingen Enheter og skrivere1 for å vise enheten som er lagt til, og fullfør ved å klikke på Lukk-knappen i vinduet Legg til en enhet.
3. Koble datamaskinen til Bluetooth-enhetens tjeneste:
   1. Dobbeltklikk på enhetsikonet som er lagt til, for å åpne vinduet Tjenester.
   2. Vinduet Tjenester viser hva som kan gjøres med Bluetooth-enheten (f.eks. Bla gjennom ekstern mappe eller Lytt til musikk).

## Windows 8 og nyere

Windows 8 og nyere bruker som standard et moderne grensesnitt for å legge til enheter. Nedenfor finner du en liste over trinnene for å legge til og koble til en enhet.

1. Finn enheten:
   1. Slå på Bluetooth-enheten, og sett den i synlig status. Se enhetens brukerhåndbok for å få informasjon om hvordan du gjør dette.
   2. På datamaskinen klikker du på Bluetooth-ikonet i systemstatusfeltet og velger menyelementet Legg til en Bluetooth-enhet. Da får du opp et moderne grensesnitt der det vises enheter innenfor datamaskinens rekkevidde.
2. Par og etabler en sikker kobling med enheten:
   1. Velg ønsket enhet. Avhengig av enhetstypen og sikkerhetsinnstillingene kan det være at du blir spurt om å pare enheten.
   2. Hvis de hemmelige PIN-kodene som skrives inn på eller genereres av datamaskinen og Bluetooth-enheten, er like, pares datamaskinen og Bluetooth-enheten.

## Tjenester som støttes

Følgende Bluetooth-tjenester støttes. Her finner du flere opplysninger om støttede Bluetooth-tjenester:

- Filoverføring via Bluetooth®
- Koble til Bluetooth®-hodetelefoner og høyttalere
- Koble til Bluetooth®-skrivere
- Koble til Bluetooth® Low Energy HID-enheter
- Synkronisere personlige opplysninger over Bluetooth®
- Administrasjon og konfigurasjon av Bluetooth®

1 Enheter og skrivere kan nås fra Kontrollpanelet.