# Bluetooth®-fájlátvitel

A számítógépen található helyi fájlokat és mappákat más Bluetooth-eszközökkel is megoszthatja, és tetszőleges típusú fájlokat továbbíthat a számítógép és a hozzá csatlakozó Bluetooth-eszköz között. Emellett fájlokat és mappákat hozhat létre vagy törölhet a Bluetooth-eszközön, a Microsoft Office menü Küldés varázslójával pedig fájlokat küldhet a Bluetooth-eszközökre.

Támogatott profilok és szerepkörök:

- Fájlátviteli profil (FTP) (kliens/kiszolgáló)
- Alapvető képprofil (BIP) (kezdeményező/fogadó)
- Objektumküldési profil (OPP) (kliens/kiszolgáló)

Támogatott funkciók:

- Objektumátvitel (OBEX) 1.5 egyszeres válasz mód (SRM)
- Microsoft Office integráció objektumküldéshez profil (OPP) kliens

## Helyi mappa megosztása más Bluetooth-eszközökkel

A jelen felhasználói útmutató Mappamegosztási beállítások fejezetében szereplő lépéseket követve a számítógépen lévő mappákat más Bluetooth-eszközökkel is megoszthatja.

Az FTP-n keresztüli adatátvitel gyökérmappájaként a rendszer a megosztott mappát használja alapértelmezett esetben a fájlok OPP és BIP profilon keresztüli fogadására.

## Távoli Bluetooth-eszköz megosztott mappájának tallózása

Egy FTP-t támogató Bluetooth-eszközre kapcsolódva egy normál Intézőhöz hasonló ablak használatával normál fájlműveletek hajthatók végre az eszköz és a számítógép között úgy, mintha azok helyileg kerülnének végrehajtásra.

- Fájlok és mappák tallózása
- Fájlok és mappák továbbítása
- Fájlok és mappák törlése
- Fájlok és mappák átnevezése
  Megjegyzés: Ha a távoli eszköz csak az 1.2 verzió alatti FTP-kiszolgálószerepet támogatja, csak az üres mappák átnevezhetőek.
- Mappák létrehozása

A távoli eszköz megosztott mappájához történő hozzáféréshez a Szolgáltatások ablakból:

1. Nyissa meg az eszköz Szolgáltatások ablakát (lásd az Új Bluetooth® eszköz hozzáadása és csatlakoztatása részt).
2. Kattintson a Távoli mappa tallózása elemre.

A távoli eszköz megosztott mappájához történő hozzáféréshez a Windows Intéző alkalmazásból:

1. Nyissa meg a Számítógép mappát.
2. Kattintson az eszköz nevét tartalmazó ikonra.

Megjegyzés: Ha a távoli eszköz ideiglenesen támogatja az FTP-kiszolgálószerepet (azaz az FTP-kiszolgálószerep be- és kikapcsolható), a Számítógép mappában hiányozhat a hivatkozás. Ebben az esetben használja a távoli eszköz Szolgáltatások ablakát.

Megjegyzés: Előfordulhat, hogy az adatcsere során a távoli készülék jelszó megadását kéri. Ebben az esetben a kapcsolat létrehozásához mindkét eszközön ugyanazt a jelszót kell beírni. Ha a jelszók nem egyeznek meg, a kapcsolat megszakad.

## Fájlok küldése Bluetooth-eszközre

A Fájlküldés Bluetooth-eszközre varázsló használatos a fájlok távoli Bluetooth-eszközre küldéséhez. A varázsló egyetlen fájl küldésére képes, de egyidejűleg több varázslót is elindíthat. Lépések sorozatában megadhatja a küldeni kívánt fájlt és a távoli céleszközt. A Fájlküldés Bluetooth-eszközre varázsló különböző forgatókönyvekben is végrehajtható.

Megjegyzés: A BIP profilt jellemzően a képek mobileszközről számítógépre történő küldése során használják. Más típusú fájlok küldéséhez az OPP profil használatos. A Fájlküldés Bluetooth-eszközre varázsló mindkét profilt támogatja.

### Fájlok Bluetooth-eszközre küldése a Microsoft Office csomagból

A rendszer a Microsoft Office következő verzióit támogatja:

- Microsoft Office 2010
- Microsoft Office 2013

A rendszer a következő Microsoft Office alkalmazásokat és összetevőket támogatja:

- Word: dokumentum
- Excel: munkafüzet
- PowerPoint: prezentáció
- Access: adatbázis
- Outlook: találkozó, névjegy, üzenet, jegyzet, feladat

Távoli Bluetooth-os eszközre való küldés előtt a rendszer automatikusan elmenti a Microsoft Office elemet.

Megjegyzés: Ha a Microsoft Office elem korábban még nem volt elmentve, akkor a Word, Excel vagy PowerPoint alkalmazásban megjelenik egy üzenet.

Megjegyzés: Ha a Microsoft Office elem egy adatbázis, ami most lett létrehozva, akkor az Access alkalmazást újra kell indítani.

Ha Microsoft Office elemet szeretne küldeni egy távoli Bluetooth-os eszközre:

1. A használt Microsoft Office és Microsoft Office alkalmazás verziójától függően válassza a Küldés Bluetooth-ra műveletet a Megosztás, a Mentés és küldés vagy a Mentés és közzététel menü alatt. További tájékoztatásért lásd a Microsoft Office súgóját. Megjelenik a Fájlküldés Bluetooth-eszközre varázsló.
2. A Fájlküldés Bluetooth-eszközre varázsló megnyitása után válassza ki a Bluetooth-eszközt, amelyre küldeni kívánja a fájlt, majd kattintson a Következő gombra.
3. Megjelenik a folyamatjelző ablak, és a számítógép elküldi az elemet a kiválasztott Bluetooth-eszközre. Az alkalmazás értesíti, ha a fájlátvitel befejeződött.

### Fájlok Bluetooth-eszközre küldése a Windows Intéző alkalmazásból

Fájlok Bluetooth-eszközre küldése a Windows Intéző alkalmazásból:

1. A Windows Intéző alkalmazásban kattintson jobb egérgombbal a fájl ikonjára, majd válassza a Bluetooth műveletet a Küldés menüben. Megjelenik a Fájlküldés Bluetooth-eszközre varázsló.
2. A Fájlküldés Bluetooth-eszközre varázsló megnyitása után válassza ki a Bluetooth-eszközt, amelyre küldeni kívánja a fájlt, majd kattintson a Következő gombra.
3. Megjelenik a folyamatjelző ablak, és a számítógép elküldi a fájlt a kiválasztott Bluetooth-eszközre. Az alkalmazás értesíti, ha a fájlátvitel befejeződött.

### Fájlok küldése Bluetooth-eszközre a Szolgáltatások ablakból

Fájlok küldése Bluetooth-eszközre a Szolgáltatások ablakból:

1. Kattintson a Fájlküldés hivatkozásra a Szolgáltatások ablakban. Ekkor megjelenik a Megnyitás párbeszédpanel.
2. Válasszon egy fájlt a listából, majd kattintson a Megnyitás gombra. Megjelenik a Fájlküldés Bluetooth-eszközre varázsló.
3. Miután megnyílt a Fájlküldés Bluetooth-eszközre varázsló, kattintson a Következő gombra.
4. Megjelenik a folyamatjelző ablak, és a számítógép elküldi a fájlt a kiválasztott Bluetooth-eszközre. Az alkalmazás értesíti, ha a fájlátvitel befejeződött.

## Fájlok fogadása Bluetooth-készülékről

Ha egy másik Bluetooth-készülék fájlátvitelt kezdeményez a számítógépre a BIP vagy OPP használatával, megjelenik a Fájlok fogadása ablak, benne a bejövő fájl(ok) alapértelmezett elérési útjával.

Megjegyzés: A BIP profilt jellemzően a képek mobileszközről számítógépre történő küldése során használják. Más típusú fájlok küldéséhez az OPP profil használatos.

A Fájlok fogadása ablakon belül módosíthatja az alapértelmezett célmappát, amely a bejövő fájlok/képek mentési helyéül szolgál. Ehhez tegye a következőket:

1. Kattintson a Tallózás elemre, majd válassza ki a kívánt mappaablakot.
2. Miután kiválasztotta az elérési utat, kattintson a Elfogadás parancsra a fájlátvitel megkezdéséhez.
3. A bejövő fájl elutasításához kattintson a Visszautasítás elemre.

### Fájlok és mappák módosítása Bluetooth-eszközről

Az FTP profilt támogató Bluetooth-eszköz módosíthatja a helyi megosztott mappa fájljait és mappáit. Ha a távoli eszköz megosztott tartalmat próbál felülírni, átnevezni vagy törölni, ahhoz a rendszer speciális engedélyt kér. A módosítások végrehajtása előtt megjelenik az Engedélykérés ablak. Az Engedélykérés ablakban a következő lehetőségek láthatók:

- A Bluetooth-eszközről végrehajtott módosítások ideiglenes engedélyezéséhez válassza ki a Csak most engedélyezze lehetőséget és kattintson az OK gombra.
- A Bluetooth-eszközről végrehajtott módosításoknak a Bluetooth-eszközzel történő párosítás ideje alatti engedélyezéséhez válassza ki az Ezt a készüléket mindig engedélyezze lehetőséget és kattintson az OK gombra.
- Egy Bluetooth-eszközről indított módosítások ideiglenes letiltásához kattintson a Mégse elemre.

Ha az átvinni készült fájl nem módosít egyetlen létező fájlt sem, az átvitel megtörténik anélkül, hogy az Engedélykérés ablak megjelenne.

### Fájlok fogadásának folyamata

Ha egy másik Bluetooth-eszköz fájlátvitelt kezdeményez a számítógépre, és az átvitelt elfogadja, megjelenhet a Fogadás ablak:

- Ha a távoli eszköz BIP vagy OPP kliens, megjelenik a Fogadás ablak.
- Ha a távoli eszköz FTP kliens, a Fogadás ablak megjelenése konfigurálható jelen felhasználói útmutató Mappamegosztási beállítások szakaszában leírt lépések szerint.

A Fogadás ablak minden egyes fájlnál az alábbi adatokat mutatja:

- Átvitel állapota (fogadás sikeres, fogadás sikertelen, átvitel folyamatban stb.)
- Az éppen átvitt fájlok bitsebessége
- A sikeresen fogadott fájlok mérete