# Henkilökohtaisten tietojen synkronointi Bluetooth®-yhteyden välityksellä

Monet puhelimet ja muut Bluetooth-laitteet mahdollistavat yhteystietojen ja muiden Personal Information Manager (PIM) -tietojen käyttämisen Bluetooth-synkronointipalvelulla, joka varmuuskopioi yhteystiedot Bluetooth-laitteesta tiedostoon ja palauttaa yhteystiedot varmuuskopiotiedostosta.

Tuetut profiilit ja tehtävät:

- SYNC-asiakasohjelma yhteystietojen varmuuskopiointiin ja palauttamiseen
- Phone Book Access Profile (PBAP) -asiakasohjelma yhteystietojen varmuuskopiointiin

## Henkilökohtaisten yhteystietojen varmuuskopioiminen ja palauttaminen SYNC-profiilia käyttämällä

Huomautus: Laitteesta voidaan varmuuskopioida ja siihen voidaan palauttaa vain täydellisiä yhteystietojen tietokantoja.

Suorita lisätyn Bluetooth-laitteen Palvelut-ikkunassa (katso Uuden Bluetooth®-laitteen lisääminen ja yhdistäminen) jompikumpi seuraavista:

1. Varmuuskopioi yhteystiedot napsauttamalla Varmuuskopioi PIM-tiedot SYNC:n avulla -painiketta ja napsauta Tallenna tiedostona -valintaikkunassa Tallenna. PIM-varmuuskopiointi alkaa, ja sen eteneminen näkyy näytössä. Kun tiedot on tallennettu valittuun tiedostoon, näyttöön tulee siitä ilmoitus.
2. Palauta yhteystiedot napsauttamalla Palauta PIM-tiedot SYNC:n avulla -painiketta, valitse aikaisemmin tallennettu lähdetiedosto ja napsauta Avaa Avaa-valintaikkunassa. PIM-prosessi alkaa, ja sen eteneminen näkyy näytössä. Kun tiedot on palautettu Bluetooth-laitteeseen, näyttöön tulee siitä ilmoitus.
   Huomautus: Palauta PIM-tiedot SYNC:n avulla -linkki ei ole käytettävissä, jos laite ei tue SYNC-profiilia.

## Henkilökohtaisten yhteystietojen varmuuskopioiminen PBAP:tä käyttämällä

Suorita lisätyn Bluetooth-laitteen Palvelut-ikkunassa (katso Uuden Bluetooth®-laitteen lisääminen ja yhdistäminen) seuraavat vaiheet:

1. Napsauta Synkronoi PIM-tiedot Phone Book Accessin avulla -painiketta. Puhelinluettelon varmuuskopiointi-ikkuna tulee näkyviin.
2. Valitse varmuuskopioitavat puhelinluettelojen sijainnit (sisäinen puhelimen muisti, SIM-muisti) ja kohdetiedostot.
3. Käynnistä PBAP-varmuuskopiointi painamalla Varmuuskopioi-painiketta.
4. PBAP-varmuuskopioinnin eteneminen näkyy Vastaanotetaan-ikkunassa.

Huomautus: PBAP-varmuuskopiointi ei käynnisty, jos puhelinluettelojen sijainteja ei ole valittu.

Huomautus: Molempien puhelinluettelojen sijaintia ei voi varmuuskopioida samaan kohdetiedostoon.